Diari Oficial de la Generalitat Valenciana


Sumari del DOGV 5006, del 16-05-2005 (2005/4748)

RESOLUCIÓ de 27 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'acord de col·laboració per a les actuacions mediambientals metropolitanes a Alacant, entre la Conselleria de Territori i Habitatge i l'Ajuntament d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4748


Data del document
:   27-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Territori i Vivenda
    * Alacant
    * administració local
    * política de medi ambient
    * cooperació administrativa

RESOLUCIÓ de 27 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'acord de col·laboració per a les actuacions mediambientals metropolitanes a Alacant, entre la Conselleria de Territori i Habitatge i l'Ajuntament d'Alacant. [2005/M4748]
  
Subscrit, després de la tramitació prèvia reglamentària, entre la Conselleria de Territori i Habitatge i l'Ajuntament d'Alacant, el 10 de febrer de 2004, un acord de col·laboració per a les actuacions mediambientals metropolitanes a Alacant, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0271/2005, i que figura com a annex d'esta resolució.
  
València, 27 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
Acord de col·laboració per a les actuacions mediambientals metropolitanes a Alacant, entre la Conselleria de Territori i Habitatge i l'Ajuntament d'Alacant
  
Acord de col·laboració per a les actuacions mediambientals metropolitanes a Alacant
  
Alacant, 10 de febrer de 2004
  
Reunits
  
D'una part, Rafael Blasco Castany, conseller de Territori i Habitatge, nomenat per Decret 7/2004 de 27 d'agost.
  
D'una altra part, Luis Bernardo Díaz Alperi, alcalde de l'Ajuntament d'Alacant, proclamat en sessió especial número 11/2003, de 14 de juny.
  
Les parts es reconeixen mútuament la competència i la capacitat per a celebrar el present acord i
  
Exposen
  
Primer
  
Els Boscos Metropolitans per al segle XXI és un projecte de la Generalitat Valenciana, inclòs en el Programa 2007, de conservació, recuperació ambiental i paisatgística i posada en valor d'espais naturals singulars a les àrees metropolitanes de les tres capitals de província i els seus entorns.
  
Que els objectius que persegueix aquest projecte estan previstos en la Llei d'Ordenació del Territori i Protecció del Paisatge i que no són altres que la millora de la qualitat de vida dels ciutadans dins d'un marc de desenvolupament sostenible.
  
Segon
  
Que el conjunt d'actuacions que es proposen no poden, ni han de ser considerades aïlladament, ja que és freqüent que unes influïsquen en el desenvolupament de les altres, de manera que el conjunt forma un tot indivisible per a fer de serra Grossa un referent mediambiental del litoral nord de la ciutat d'Alacant.
  
En conseqüència, les parts acorden subscriure el present acord marc de col·laboració que es regirà per les següents:
  
Clàusules
  
Primera. Objecte de l'acord marc
  
És objecte del present acord marc:
  
1. La integració paisatgística i la regeneració ambiental de zones degradades del litoral nord d'Alacant.
  
2. L'adequació per a ús recreatiu respectuós amb la natura.
  
3. La integració mitjançant l'accessibilitat de vianants o ciclistes dels espais de cap de les Hortes, Albufereta, serra Grossa, Santa Bàrbara i forest Orgègia.
  
4. L'accessibilitat de vianants i ciclistes des de l'interior cap a la línia costanera del nord d'Alacant.
  
Segona. Línies prioritàries d'actuació conjunta
  
El present acord marc promourà la col·laboració en les següents línies prioritàries:
  
a. Regeneració mediambiental i integració paisatgística dels fronts de pedrera de la zona de la Sangueta.
  
b. Recuperació mediambiental i d'ordenació paisatgística de la serra Grossa.
  
c. Reorganització per a l'ús públic del cap de les Hortes i la cala Cantalars.
  
d. Reforestació i recuperació mediambiental de la forest Orgègia.
  
e. Recuperació i regeneració de la via Dianium.
  
f. Creació de connexions de vianants i itineraris mediambientals: serra Grossa, llomes de Garbinet i forest del Benacantil.
  
g. Regeneració ambiental de la costa nord d'Alacant
  
h. Regeneració ambiental i paisatgística en les obres d'adequació del parc temàtic del Castillo de San Fernando (2a fase).
  
Tercera. Formalització de la col·laboració
  
El desenvolupament del present conveni marc es realitzarà destinant recursos propis d'ambdós departaments, ja siguen financers, tècnics, humans o materials.
  
D'altra banda, quan es considere oportú, es presentaran projectes conjunts per a finançament extern.
  
Addicionalment, segons la singularitat de les actuacions que s'han d'escometre en el desenvolupament del present acord marc, de la dedicació dels recursos que requerisca la seua execució i de les disponibilitats de cada una de les parts, podran formalitzar-se convenis de col·laboració específics per a l'articulació dels diferents projectes o activitats a què acompanyarà com a annex la memòria del projecte, les parts designaran els interlocutors i els coordinadors del projecte, la seua duració i les condicions addicionals per al desenvolupament d'aquests.
  
Quarta. Difusió de resultats de les investigacions
  
En les publicacions, actes o qualsevol altre producte de difusió que presente els resultats de la col·laboració entre les institucions firmants, es farà referència al present acord marc.
  
Cinquena. Establiment del comité de seguiment
  
A l'efecte de coordinar i poder efectuar el seguiment de les actuacions derivades d'aquest acord marc de col·laboració, es constituirà un comité de seguiment de l'acord marc, que depén de la Conselleria de Territori i Habitatge, el qual estarà integrat per un representant de cada una de les parts, els quals resoldran els problemes d'interpretació i compliment que puguen plantejar-se en el desenvolupament del present acord.
  
Dins del primer trimestre de cada any, el comité de seguiment realitzarà un informe sobre els projectes desenvolupats l'any anterior elaborant una proposta amb les actuacions que s'han de desenvolupar l'any en curs, que consisteixen en nous projectes o continuació dels anteriors.
  
El comité de seguiment pot proposar àmbits de col·laboració en les matèries de la seua competència i dins de la finalitat del present protocol sense necessitat de modificar-lo.
  
Sisena. Vigència
  
El present acord marc entrarà en vigor en el moment de la seua firma i estarà vigent de forma indefinida.
  
I perquè conste a l'efecte oportú, i en prova de conformitat, firmen els compareixents el present document, en tres exemplars i a un únic efecte, en el lloc i en la data indicats.
  
Setena. Modificació i rescissió
  
Les parts podran modificar o denunciar el present document en qualsevol moment de mutu acord. Qualsevol de les parts podrà, al seu torn, denunciar el present acord comunicant-ho per escrit a les altres parts amb sis mesos d'antelació a la data en què es done per acabat. En ambdós casos han de finalitzar-se les tasques dels projectes d'investigació en marxa.
  
I perquè conste a l'efecte oportú, i en prova de conformitat, firmen els compareixents el present document en tres exemplars i a un sol efecte; en el lloc i la data indicats.
  
El conseller de Territori i Habitatge,
  
Rafael Blasco Castany
  
L'alcalde de la ciutat d'Alacant,
  
Luis Bernardo Díaz Alperi